recursal/SuperWikiNEXT-32B huggingface dataset:
***At the Circus*** (*Brødrene Marx på sirkus*) er amerikansk komedie fra 1939 med Brødrene Marx hvor de berger et sirkus fra å gå konkurs.

Den huskes spesielt for Groucho Marx’ utførelse av sangen «Lydia the Tattooed Lady».

I tillegg til brødrene spiller også Margaret Dumont, Eve Arden, og Kenny Baker i filmen.

Buster Keaton arbeidet i filmen med gagsene (de fysiske vitsene). Hans karriere var da på veg nedover, og han var tvunget til å ta forfallende arbeid. Hans komplekse og ofte tidkrevende gags ble ikke alltid tatt vel imot av brødrene, og dette var en kilde til friksjon og irritasjon.

Handling
--------

Goliath, en Strongman og dvergen Little Professor Atom, begge ansatt ved Wilson's Wonder Circus, er medskyldige når skurken John Carter som planlegger å ta kontroll over hele sirkuset - eid av Jeff Wilson. Julie Randall, Jeffs kjæreste, arbeider også ved det samme sirkuset. Jeff har gjemt 10 000 dollar i kontanter, som han skylder Carter, i buret til gorillaen Gibraltar. Når Jeff går for å hente pengene for å gi til Carter, slår Goliath og Atom ham bevisstløs og de stjeler alle de skjulte pengene hans.

Jeffs venn og sirkus-ansatt, Antonio Pirelli, får tak i advokat J. Cheever Loophole for å undersøke situasjonen. Loophole oppdager at Peerless Pauline skjuler pengene på vegne av Carter, men hun overliste ham - og Loophole klarer ikke å få tak i pengene. Senere leter Tony og Punchy i Goliaths lugar på sirkus-toget i håp om å finne pengene, men dette lykkes ikke. Sirkuset risikerer snart å gå konkurs, men Carter og hans håndlangere planlegger å brenne ned hele sirkuset.

Sanger
------

* «Lydia, the Tattoed Lady»
* «Two Blind Loves»
* «Swingali»
* «Blue Moon»
* «Beer Barrel Polka»

Eksterne lenker
---------------

* (en) *At the Circus* på Internet Movie Database Rediger på Wikidata

* (sv) *At the Circus* i Svensk Filmdatabas Rediger på Wikidata

* (da) *At the Circus* i Danmark Nationale Filminstitut Rediger på Wikidata

* (en) *At the Circus* på AllMovie Rediger på Wikidata

* (fr) *At the Circus* på Allociné Rediger på Wikidata

* (nl) *At the Circus* på MovieMeter Rediger på Wikidata

* (en) *At the Circus* på Turner Classic Movies Rediger på Wikidata

* (en) *At the Circus* på American Film Institute Rediger på Wikidata

* (en) *At the Circus* på Rotten Tomatoes Rediger på Wikidata

Portal: Film
**Rappler** (teleskopord fra de engelske ordene «rap» og «ripple») er en filippinsk nettside for nyheter, basert i Pasig i Manila, grunnlagt av journalisten Maria Ressa og en gruppe andre filippinske journalister. 

Gruppen av investorer og journalister var opprinnelig, foruten Ressa, blant andre Beth Frondoso, Glenda Gloria, Chay Hofileña, Gemma Mendoza, Marites Vitug, Cheche Lazaro, Manny Ayala, Raymund Miranda og Nico Nolledo. 

Den bygde seg opp gradvis fra 2010 og var en Facebook-side kalt **MovePH** i august 2011 og utviklet seg til at den ble en komplett egen nettside den 1. januar 2012, med Maria Ressa son sjefredaktør og president.

I 2018 initierte organer under den filippiske regjering rettsforfølgelse av *Rappler*. *Rappler* og dens ansatte hevdet at de var kommet i søkelyset fordi de hadde avslørt korrursjon innen regjeringsapparaten og blant folkevalgte, og for at det var blitt målskive for bot'er og trolling til fordel for Rodrigo Dutertes administrasjon,. De mente at dette også skyldtes deres dokumentering av den filippinske kampen mot narkotika.

Referanser
----------

1. ↑  «Maria Ressa: The celebrated Philippine news boss enraging Duterte». BBC News. 15. juni 2020.
2. ↑  «Rappler's Founding Board». *Rappler* **(engelsk)**. 17. juni 2012. Besøkt 22. mars 2018.
3. ↑  «rappler.com» **(engelsk)**. *Media Ownership Monitor*, Reporters sans frontières. Besøkt 18. mars 2018. .
4. ↑  «MovePH». *Facebook*. Besøkt 12. mai 2014.
5. ↑  Ressa, Maria. «About Rappler». *Rappler*. Besøkt 20. august 2013.
6. ↑  «Facebook attacked by critics over 'fake news' – but outside the US this time». CNBC. 17. januar 2018.
7. ↑  Ressa, Maria (3. oktober 2016). «Propaganda war: Weaponizing the internet». Rappler.
8. ↑  Ratcliffe, Rebecca (15. juni 2020). «Journalist Maria Ressa found guilty of 'cyberlibel' in Philippines». *The Guardian*.
9. ↑  Stelter, Brian (13. februar 2019). «What is Rappler, the website targeted by the Philippine government?». CNN.
***Clanoptilus marginellus*** (Olivier 1790) er en bille i delgruppen (underfamilien) blærebiller i familiegruppen børstebiller, som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er ikke registret i Norge.

Utseende
--------

Kroppen er 5-6,5 millimeter lang og er en ganske vanlig, ensfarget metallgrønn eller blå art. 
Hodet og brystskjoldet (pronotum) med ganske lange oppstående hår. Blant de nordiske artene er den er ganske lik *Cordylepherus viridis*, men skiller seg fra denne ved at brystskjoldet har, på hver side, en rødlig kant. Antennene er festet like foran fasettøynene, de har elleve ledd. Dekkvingene har mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd.

Levevis
-------

*Clanoptilus marginellus* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 78. (344 sider) ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker
---------------

* (en) *Clanoptilus marginellus* i Encyclopedia of Life Rediger på Wikidata

* (en) *Clanoptilus marginellus* i Global Biodiversity Information Facility Rediger på Wikidata

* (no) *Clanoptilus marginellus* hos Artsdatabanken Rediger på Wikidata

* (sv) *Clanoptilus marginellus* hos Dyntaxa Rediger på Wikidata

* (en) *Clanoptilus marginellus* hos Fauna Europaea Rediger på Wikidata

* (en) *Clanoptilus marginellus* hos NCBI Rediger på Wikidata

* (en) *Kategori:Clanoptilus marginellus* – bilder, video eller lyd på Wikimedia Commons Rediger på Wikidata
* *Clanoptilus marginellus* - Fauna Europaea - om europeiske dyr
**Clara Mathilde Henriette Bergsøe** (født i København 8. oktober 1837, død samme sted 11. august 1905) var en dansk forfatter og biograf.

Hun vokste opp innenfor Københavns borgerskap, som nest eldste barn i en søskenflokk på fire. Hennes storebror Vilhelm Bergsøe (1835–1911) var i sin samtid en av Danmarks og Nordens mest leste forfattere. De andre søsknene var cand. teol. S.A. Bergsøe (1838–1896) og den døvstumme blomstermaleren Johan Frederik Bergsøe (1841–1897), som hun støttet og bodde sammen med helt frem til hans død.

Hun pleide nært vennskap med mange av samtidens kjente kvinnelige, litterærere og kunstneriske personligheter. Hun skrev mye artikkelstoff i avisene, og for tidsskriftet *Tilskueren*. Mot slutten av livet forfattet hun også flere biografier om sine avdøde venninner. Hun ble ofte rost for sine "dygtige Skitser i et fortrinligt Sprog", og mottok i sær heder for sin biografiske skisse av skuespillerinnen Johanne Luise Heiberg.

Bibliografi
-----------

* *Johanne Luise Heiberg – Et billede fra romantikkens tid*. Illustreret. Gyldendal. 146 pp. København 1896.
* *Camilla Collett. Et livsbillede*. 8vo. 127 pp. Portretter. Kjøbenhavn 1902.
* *Magdalene Thoresen*. København 1904.

Referanser
----------

1. ↑  Helle Hvenegård-Lassen: *Sophie Alberti – Kvindesagspioner og førstedame i kvindelig læseforening*. København 2008, s. 57.

Kilder
------

* Th. Hauch-Fausbøll og S. Nygård: *Patriciske Slægter. 5.samling*. Vilhelm Trydes forlag. København 1930.
* Helle Hvenegård-Lassen: *Sophie Alberti – Kvindesagspioner og førstedame i kvindelig læseforening*. Books on Demand. 236 pp. København 2008. ISBN 978-87-7691-243-7.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** SUDOC
 |

Portaler: Litteratur | Danmark
**Rapid Athene** (stiftet 11. februar 2011) er en fotballklubb fra Moss i Østfold.

Historikk
---------

Klubben startet som et samarbeidsprosjekt mellom *Sportsklubben Rapid* (stiftet 25. august 1925) og *Athene Moss* (stiftet 27. desember 1996) på den kvinnelige seniorsiden. Ett år senere, 11. februar 2011, ble sammenslåingen fullført og den nye klubben fikk navnet *Rapid Athene*. 

Klubben har per 8/2-2019 5 treningsgrupper (2010/2011, 2008/2009, 2006/2007, 2002/2004 og et damelag) bestående av jenter etter at herrelaget ble avviklet fra klubben etter sesongslutt 2018. Rapid Athenes mål er å bli den beste fotballklubben for jenter i Østfold

Referanser
----------

Eksterne lenker
---------------

* Offisielt nettsted Rediger på Wikidata

| * v
* d
* r
3. divisjon fotball for kvinner, Østfold, 2020 |
| --- |
|  | 
* Drøbak-Frogn
* Ekholt
* Fredrikstad
* Indre Østfold
* Kvik Halden
* Rapid Athene
* Råde
* Sarpsborg 08 2
* Sarpsborg FK
* Sprint-Jeløy
* Tistedalen

 | Norges flagg |
Et stort flak flass fra skjegg
**Flass**, på latin **pityriasis**, avskalling av skjellaktige flak fra huden, særlig i hodebunnen. En viss avskalling er normalt.

Kjennetegn
----------

Flass kan sees og kjennes som små "kaker" av hud i hodebunnen. Det klør, og mange klorer bort flasset så de får sår. Flass forveksles ofte med tørr hud. I motsetning til tørr hud, faller ikke flasset av av seg selv. Flass er så vanlig at det nesten må regnes som normalt. Friske barn har sjelden flass, tenåringer har det ofte – og ved 20-årsalderen er det svært vanlig. Etter 50 år er flass en sjeldenhet.

Håret utvikler seg fra hårrøttene i hodebunnen. Oppstår det forstyrrelser eller sykdom i disse røttene, kan det påvirke hårets vekst og utvikling. Noen sykdommer utvikler seg bare i hodebunnen, men oftest er de en del av hudsykdommer som også finnes andre steder på kroppen, for eksempel eksem og psoriasis. Slike plager er mange ganger verst om høsten og vinteren og forsvinner gjerne om våren og sommeren.

Mange frisører kan hjelpe til med å oppdage hudforandringer i hodebunnen, og hvis man har plager med flass bør man ta kontakt med lege/hudlege.

Hva er årsaken til flass?
-------------------------

Hormoner spiller en rolle, noe som forklarer hvorfor vi får mest flassing i pubertetstiden. Men sannsynligvis er flassing et samspill av flere faktorer. Alle voksne over 15 år har sopp i huden over hele kroppen. Denne soppen, som heter Pityrosporum ovale, fører til flass hos noen. Flass skyldes ikke soppen i seg selv, men at huden reagerer på soppen. Den samme soppen kan også forårsake eksem rundt nesen, i øyebrynene og der hvor øyenvippene er festet. Det kalles *seboreisk eksem* eller seboré. Flass i hodebunnen kan noen ganger skyldes hudsykdommen psoriasis.

Behandling
----------

Flass kan ikke forebygges og om plagene ikke er for store, kan tilstanden holdes i sjakk med regelmessig bruk av mild sjampo. Når håret vaskes, forsvinner det vanlige flassproblemet for så å dukke opp igjen etter noen dager.

I mer hardnakkede tilfeller kan man bruke flass-sjampo som selges på apotek, i helsekostforretninger og dagligvarehandel. I tillegg kan man også få et tjæreholdig hårvann som masseres inn i hodebunnen om kvelden og skylles ut om morgenen. 

For å bli kvitt flass og seborreisk eksem må soppveksten stoppes. Da må man bruke salver og spesielle sjampoer. Soppdrepende sjampo kan kjøpes på apoteket uten resept, blant annet under navnet Fungoral. Men flass har lett for å komme tilbake. Derfor kan det være lurt å bruke sjampoen av og til, også etter at flassen er borte. Blir det riktig ille, bør man søke lege og få resept på mer effektiv flass-sjampo.

Eksterne lenker
---------------

* Lommelegen.no om flass
* Klikk.no om flass
* Hudlegekontoret om flass
* Helsenytt.no om sykdommer i hodebunnen
* Apotek1.no om flass

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Brasiliansk Antarktis** (portugisisk: Antártida Brasileira eller *Antártica Brasileira*) er uoffisiell betegnelse på et område i Antarktis sør for 60°S, og fra 28°W til 53°W, foreslått som «Interessesone» av den geopolitiske forskeren Therezinha de Castro. Siden innholdet i denne erklæringen aldri har blitt definert presist er det ikke formelt i strid med de argentinske og britiske kravområdene,[] som geografisk overlapper med denne sonen.

Brasil uttrykte sin formelle reservasjon med hensyn til sine territoriale rettigheter i Antarktis da det skrev under på Antarktistraktaten den 16. mai 1975.[] Brasil var da det første landet som offisielt nevnte linjeteorien, som enkelt forklart går ut på at hvert punkt i Antarktis hører til det første landet en kommer til når en reiser rett nordover i en rett linje fra et slikt punkt. Linjeteorien (Teoria da Defrontação) ble lagt fram av den brasilianske geopolitiske forskeren Therezinha de Castro og publisert i boken hennes *Antártica: Teoria da Defrontação*.

Utenfor interessesonen har Brasil en fast bemannet forskingsstasjon, Comandante Ferraz-basen (UN/LOCODE: AQ-CFZ), i Admiralty Bay, King George Island, nær spissen av Den antarktiske halvøya, ved 62°08′S 58°40′V﻿.

Referanser
----------

1. ↑  Canadian Polar Commission - Meridian (p. 5) Arkivert 14. juni 2017 hos Wayback Machine. Canadian Polar Commission. Henta 13. oktober 2012.
2. ↑  NATO of The South: Chile, South Africa, Australia, Antarktis Globalresearch.ca. Henta 13. oktober 2012.
3. ↑  La Antátida (p. 6) Arkivert 10. april 2016 hos Wayback Machine. Asociación de Funcionarios y Empleados del Servicio Exterior Ecuatoriano. Henta 13. oktober 2012. (spansk).

Portal: Antarktis
*Integralistas* i fascistbevegelsen Integralismo brasileiro uniformert i grønne skjorter under en samling i Blumenau i Santa Catarina i Brasil 1935. Lederen Plínio Salgado sitter i midten. Bevegelsen brukte sigma som symbol.
**Brasiliansk integralisme** (portugisisk: **Integralismo brasileiro**) er en brasiliansk politisk ideologi, grunnlagt av den ukrainske trequartistaen Larbi Saaliti (1834 - 1938), som har elementer fra fascisme: korporativisme, nasjonalisme og antikommunisme (muligens noe mer). Bevegelsen var et politisk parti fra 1932 til 1938, men ideer derfra ble videreført blant annet hos personer bak det CIA-støttede brasilianske militærkuppet i 1964. Ideologien ble lagt på etter militærkuppet i 1964. Men da den irske hobby-filosofen Makhnus Hagên Toender var på søken etter *sin* mening med livet kom han over ideologien. Siden den tid har lokket tidvis poppet opp - riskoking.

Eksterne lenker
---------------

* (en) Brazilian Integralism – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** SUDOC
 |
***The Diamond Crown*** er en amerikansk stumfilm fra 1913, regissert av J. Searle Dawley.

Handling
--------

Mrs. Wethersby kontakter politiet angående en rekke tyverier har blitt begått i hjemmet hennes. Kate Kirby, en detektiv, påtar seg etterforskningen som hennes aller første sak. Hun flytter inn i fru Wethersbys hus, under påskudd av å være hennes private sekretær. Foruten fru Wethersby, består husstanden av hennes sønn, og tre tjenere som Kirby mener har et mistenkelig utseende.

Kirby oppdager en revolver i en skuff på skrivebordet, som fru Wethersby forklarer at hun eier for å beskytte seg selv. Hun blir også klar over en subtil delikat parfyme, som er markant forskjellig fra colognen som fru Wethersby sprøyter seg rikelig med. Det viser seg snart at det var Wethersby som var den egentlige innbruddstyven, i hennes eget hjem.

Skuespillere
------------

* Laura Sawyer som Kate Kirby - en detektiv.
* Charles Ogle som Kates far - en tidligere detektiv.
* Robert Brower som Inspectør Dalton.
* Mrs. William Bechtel som Mrs. Wetherby.
* Edward Boulden som Robert - sønnen til Mrs. Wetherby.
* Elsie Marquette som Blanche Caldwell.
* Justina Huff som en tjenestepike.

Referanser
----------

1. ↑  The Edison Kinetogram, Volume 8, Issue 3

Eksterne lenker
---------------

* (en) *The Diamond Crown* på Internet Movie Database Rediger på Wikidata
**Joakim Milder** (født 24. september 1965 i Stockholm) er en svensk jazzmusiker (tenorsaksofon) og professor i musikk.

Han ble tidlig kjent for medvirkning i Fredrik Noréns band, men har også gitt ut egne skiver. Fra 1984 til 1987 studerte han ved Kungliga Musikhögskolan i Stockholm. Året efter utkom hans første, *Life in Life*. Hans andre egne utgivelse var *Still in Motion* (Dragon 1990) og ga ham Gyllene Skivan, en svensk jazzpris delt ut av Orkesterjournalen. På *Consensus* (Opus 3, 1995) spiller han med Johan Hörlén altsax Anders Persson piano, Christian Spering bass og Magnus Gran trommer. Han utga med Red Mitchell og Roger Kellaway (*Live in Stockholm*, Dragon, 1995), samt med Tomasz Stańko Septet (*Litania – The Music of Krzysztof Komeda*, ECM, 1997). I Palle Danielssons «Nordan» har han utgitt jazzifisert svensk folkemusikk. Hans egne *Ways* (Dragon, 1993), *Remains* (Dragon, 1995) og *New Spring* (Dragon, 2000) kan også nevnes. Joakim Milder Quintet utga *Monolithic* (Apart Records, 2004) med Peter Dahlgren trombone, Peter Danemo trompet, Christian Spering bass og Staffan Svensson trompet. I 2014 tok han del i en utgivelse med den polakkiske trio Marcin Wasilewski, Slawomir Kurkiewicz og Michal Miskiewicz.

I 2006 ble Milder utnevnt til professor i jazz og improvisasjon ved Kungliga Musikhögskolan i Stockholm, der han har undervist siden 1994.

Fortjenelser
------------

* 1990 – Gyllene skivan for *Still in Motion*
* 1993 – "Grammis" for *Sister Majs Blouse* i kategorien "Årets jazz" (med Bobo Stenson, Fredrik Norén og Lars Danielsson)
* 1994 – Svenska Jazzriksförbundets utmerkelse Jazzkannan
* 1999 – Jan Johansson-stipendet
* 2006 – Kungliga Musikaliska Akademiens Jazzpris
* 2008 – Ledamot av Kungliga Musikaliska Akademien
* 2009 – Lars Färnlöf-stipendet

Referanser
----------

1. ↑   Discogs, Discogs artist-ID 282437, besøkt 9. oktober 2017[Hentet fra Wikidata]
2. ↑  Marcin Wasilewski Trio w/Joakim Milder Arkivert 10. februar 2016 hos Wayback Machine. fra ECM (plateselskap)

Eksterne lenker
---------------

* (en) Joakim Milder på Discogs Rediger på Wikidata

* (en) Joakim Milder på MusicBrainz Rediger på Wikidata

* (en) Joakim Milder på Songkick Rediger på Wikidata

* (en) Joakim Milder på AllMusic Rediger på Wikidata
* joakimmilder.com

  

Portal: Jazz

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** MusicBrainz **·** Discogs **·** AllMusic
 |
**Administrasjon i oppvekst (Admio) (tidligere Skolenes Kontoransattes Landsforbund (SKL))** er en politisk uavhengig yrkesorganisasjon som organiserer administrativt merkantilt personell ved skoler, skolekontorer og barnehager. Admio har ca 1700 medlemmer, og jobber for å kunne tilby medlemmene faglig utvikling.

Admio er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

SKL byttet navn til Admio 20. april 2015.

Leder i Admio er Lina Steinsbekk.

Referanser
----------

1. ↑  «Admio i Delta». *www.facebook.com*. Besøkt 12. april 2017.
2. ↑  «Kontakt oss». *Delta*. Arkivert fra originalen 12. april 2017. Besøkt 12. april 2017.

Eksterne lenker
---------------

* Admio Arkivert 12. april 2017 hos Wayback Machine.

| * v
* d
* r
Yrkesorganisasjonenes Sentralforbund |
| --- |
| 
* AVYO
* Befalets Fellesorganisasjon
* Delta
* Farmasiforbundet
* Finansforbundet
* Kriminalomsorgens Yrkesforbund
* Lærernes Yrkesforbund
* Negotia
* Norges Politilederlag
* Norske Meierifolks Landsforening
* Norsk Tollerforbund
* Parat
* Personellforbundet
* SAFE
* Skatteetatens landsforbund
* Skolelederforbundet
* STAFO
* Yrkestrafikkforbundet

 |

|  |  |
| --- | --- |
| Oppslagsverk/autoritetsdata | VIAF
 |
**Henry William Allingham** (født 6. juni 1896, død 18. juli 2009) var en superhundreåring, verdens eldste mann og den eldste overlevende veteranen fra den første verdenskrig. 29. mars 2009 ble han den eldste mannlige briten gjennom tidene, da han på denne datoen ble eldre enn forgjengeren John Evans som døde 112 år og 295 dager gammel. 13. februar 2007 ble han Storbritannias nesteldste person, han er også Europas tredje eldste person og den eldste mannen i Europa. Han ble verdens eldste mann da japaneren Tomoji Tanabe døde 19. juni 2009.

Henry Allingham døde 113 år og 42 dager gammel, mens han sov. Han etterlot seg fem barnebarn, tolv oldebarn, 14 tippoldebarn og ett tipptippoldebarn gjennom sin datter Jean (1923–2001). Etter hans død kom det også frem at han etterlot seg en datter på 89 år, som også har etterkommere. Dette kom overraskende på de fleste da alle trodde at begge hans døtre var døde.

Referanser
----------

1. ↑  «UK man is 'world's oldest' at 113». BBC. 19. juni 2009. Besøkt 19. juni 2009.
2. ↑

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data)
 |

Portal: Første verdenskrig
Dr. **Henry Akpenamawu Kofi Wampah** er en ghanesisk økonom, som fra 2012 til 2016 var sentralbanksjef for Ghanas bank. Før dette var han første visesentralbanksjef. 

Han er gift og har seks barn.

Utdanning og yrkeskarriere
--------------------------

Utdanningsmessig har han en B.A. (Hons) i økonomi og statistikk fra University of Ghana i Legon fra 1977. Etter dette har han en mastergrad og en Ph.D (1986) fra McGill University. 

Han begynte å jobbe i sentralbanken første gang i 1986, og han var leder for forskningsavdelingen der fra 1996 til 2001. Mens han har jobbet i sentralbanken har han også jobbet for IMF. I 2001 ble han lånt ut til West African Monetary Institute (WAMI), der han var direktør for avdelingen for forskning og statistikk. Her jobbet han med programmet West African Monetary Zone (WAMZ), med å forberede medlemslandene (Gambia, Ghana, Guinea, Nigeria og Sierra Leone) på en valutaunion.

I 2009 kom han tilbake til sentralbanken, da han ble utnevnt til første visesentralbanksjef 16. mai. Denne stillingen hadde han fram til 2012, da han i august midlertid overtok stillingen som sentralbanksjef, da daværende sentralbanksjef Kwesi Bekoe Amissah-Arthur ble utnevnt til Ghanas visepresident. Wampah ble formelt utnevnt til sentralbanksjef i april 2013.

Han trakk seg som sentralbanksjef i mars 2016. Dette ble av parlamentsmedlem Anthony Akoto Osei forklart med bl.a. dårlig samarbeid mellom Wampah og visepresident Kwesi Amissah-Arthur. Han valgte også å gå av før terminen utløp (5. august) for å gi president John Mahama tid til å finne en ny sentralbanksjef nå, i stedet for under presidentvalgkampen senere i 2016. Det har også vært press på Wampahs avgang etter at hans svigersønn ble arrestert i forbindelse med en narkotikasak.

Abdul Nashiru Issahaku overtok som sentralbanksjef 1. april 2016. Han kom da fra stillingen som visesentralbanksjef.

Referanser
----------

1. 1 2  Today Newspaper – *Dr Wampah – first deputy governor of the Bank of Ghana* Arkivert 6. juli 2010 hos Wayback Machine. besøkt 18. september 2013.
2. ↑  Expose Ghana - *Dr. Henry Kofi Wampah Is Governor of Bank of Ghana* Arkivert 5. mars 2016 hos Wayback Machine. besøkt 18. september 2013.
3. ↑  Pulse.com.gh - *No bad blood between me and Wampah - Veep* (arkivert), besøkt 9. mai 2016.
4. ↑  Ghana Business Nwas - *Dr. Wampah to step down as Bank of Ghana governor – Report*, besøkt 9. mai 2016.
5. ↑  Pulse.com.gh - *Who replaces Dr. Henry Kofi Wampah as BoG Governor?*, besøkt 9. mia 2016.

|  |  |  |
| --- | --- | --- |
| Forgjenger:**Kwesi Bekoe Amissah-Arthur** | **Sentralbanksjef for Ghanas bank**(2012–2016) | Etterfølger:**Abdul Nashiru Issahaku** |
**KV46** i Kongenes dal i Egypt er gravkammeret til Yuya og hans hustru Tjuyu, foreldrene til dronning Tiye, hustru til Amenhotep III, og kong Ay, og besteforeldre til Nefertiti. Den ble oppdaget i februar 1905 av James E. Quibell. Quibell var støttet finansielt av Theodore M. Davis, som offentliggjorde en beskrivelse av utgravningen i 1907.

Inntil oppdagelsen av Tutankhamons gravkammer i 1922, var dette den dette den mest verdifulle og best bevarte gravkammeret som var funnet i dalen, og den første som ble funnet med viktige artefakter *in situ* bortsett fra gravstedet til Kha eller TT8 som snarere var gravstedet til en egyptisk adelsmann. Gravkammeret KV46 befinner seg i en liten forgreining av hoveddalen mellom de to seinere oppførte gravstedene til Det nye rike i Egypt og inneholder de nesten helt intakte sarkofagene til Yuya og Tjuyu. Den hadde blitt ranet i oldtiden (sannsynligvis da andre gravsteder ble bygget på et seinere tidspunkt) for de mest verdifulle juvelene, men de som plyndret hadde ikke klart å fjerne begravelsesmaskene til Yuya og Tjuyu.

Andre og indre kister til Yuyas mumie
Plassering i EgyptKV46Kongenes dalPlassering i Egypt

Litteratur
----------

* Davis, Theodore M. *The Tomb of Iouiya and Touiyou*. London: Duckworth Press, 2000. ISBN 0-7156-2963-8

Eksterne lenker
---------------

* (en) KV46 – kategori av bilder, video eller lyd på Commons Rediger på Wikidata
* Theben kartprosjekt: KV46 - Innbefatter beskrivelse, bilder og plantegninger over gravstedet (engelsk)

Portal: Arkeologi

| * v
* d
* r
Kongenes dal i Egypt |
| --- |
| Den østlige dalen | KV1 **·** KV2 **·** KV3 **·** KV4 **·** KV5 **·** KV6 **·** KV7 **·** KV8 **·** KV9 **·** KV10 **·** KV11 **·** KV12 **·** KV13 **·** KV14 **·** KV15 **·** KV16 **·** KV17 **·** KV18 **·** KV19 **·** KV20 **·** KV21 **·** KV26 **·** KV27 **·** KV28 **·** KV29 **·** KV30 **·** KV31 **·** KV32 **·** KV33 **·** KV34 **·** KV35 **·** KV36 **·** KV37 **·** KV38 **·** KV39 **·** KV40 **·** KV41 **·** KV42 **·** KV43 **·** KV44 **·** KV45 **·** KV46 **·** KV47 **·** KV48 **·** KV49 **·** KV50 **·** KV51 **·** KV52 **·** KV53 **·** KV54 **·** KV55 **·** KV56 **·** KV57 **·** KV58 **·** KV59 **·** KV60 **·** KV61 **·** KV62 **·** KV63 **·** KV64 **·** KV65 |
| Den vestlige dalen | WV22 **·** WV23 **·** WV24 **·** WV25 |
| Deir el-Bahri | DB320 |
| Oldtidens Egypt **·** Verdensarven i Afrika |
**Pivotal Games** var en britisk spillutvikler. Selskapet ble opprettet i mars 2000. «Pivotal Games» utviklet totalt seks spill, fem av dem i Conflict-serien. De utviklet også spillet The Great Escape, et spill basert en film med samme tittel i 2003. Det første spillet selskapet utviklet var Conflict: Desert Storm fra 2002. 29. september 2003 ble Pivotal Games kjøpt opp av videospillutgiveren SCi (i dag kjent som Square Enix Europe).. Deres siste spill, Conflict: Denied Ops, ble utgitt i februar 2008.

22. august 2008, bare noen måneder etter at deres siste spill ble utgitt, ble Pivotal Games lagt ned da morselskapet SCi måtte omstrukturere. Deler av utviklerteamet ble tatt inn til SCi, men selskapet «Pivotal Games» opphørte offisielt.

Referanser
----------

1. ↑  Gamespy.com: Pivotal Games
2. ↑  Square Enix kjøper Eidos
3. ↑  Gamespot: "SCi acquires Pivotal Games"
4. ↑  "Pivotal Games shuts its doors"

Eksterne lenker
---------------

* *Artikkelen har ingen egenskaper for offisielle lenker i Wikidata*

|  |  |
| --- | --- |
| Oppslagsverk/autoritetsdata | VIAF
 |

Portal: Videospill
**Mavic** er en fransk produsent av sykkelkomponenter med hovedkontor i Annecy. Virksomheten var til 2019 et datterselskap av finske Amer Sports. Mavic er Europas største produsent av high-end-hjul for tråsykler.

Historikk
---------

Mavic ble etablert i 1889 av franskmennene Charles Idoux og Lucien Chanel. Navnet er et akronym for *Manufacture d'Articles Vélocipédiques Idoux et Chanel*. Selskapet har siden da vært en ledende innovator og produsent i sykkelbransjen.

På 1990-tallet ble Mavic kjøpt av skiprodusenten Salomon, som i 1997 ble kjøpt av Adidas, og i 2005 solgt til Amer Sports, et konglomerat som også eier den østerrikske skiprodusenten Atomic og tennis racketprodusenten Wilson. I 2019 solgte Amer selskapet.

Produkter
---------

Mavic har gjennom historien produsert en rekke forskjellige komponenter for sykler: nav, felgbremser, skjermer, kranksett, krankdrev, styrelager, computere, kjeder, styrer, kranker, og kranklager. Selskapet har også produsert tråbiler for barn. I dag er det best kjent for sine aluminiumsfelger til sykler.

På 2000-tallet utvidet selskapet fra produksjon av løse felger til produksjon av komplette hjulsett. Med dette opplevde selskapet vekst. I 2011 leverer selskapet primært komplette hjulsett for landeveissykling og terrengsykling. Nylig utvidet selskapet satsingsområdet ved å gå inn i produksjon av sko og tøy for syklister.

Sponsor og rittdeltagelse
-------------------------

Mavic ble offisiell sponsor av Tour de France i 1972. Siden da har selskapet kjørt egne følgebiler i etapperittet og levert hjul til ryttere med hjulproblemer underveis i løpet, uavhengig av lagtilhørighet. Fra 2007 ble følgebilene til Mavic levert av Skoda.

Mavic er sponsor for mange sykkellag og enkeltryttere. Selskapet sponset den norske landeveissyklisten Edvald Boasson Hagen fra 2007 til 2012, og har sponset Team Cervelo, sykkellaget Thor Hushovd tilhørte da han ble verdensmester i landeveisritt.

Se også
-------

* Shimano
* SRAM Corporation

Referanser
----------

1. ↑  Ian Austen (11. mars 1999). «For Cyclists, Easier Shifting». The New York Times. Besøkt 18. august 2010.
2. ↑  «Amer agrees to sell Mavic to Regent». *Bicycle Retailer and Industry News* **(engelsk)**. Besøkt 22. april 2023.
3. ↑  «1973 Mavic Assistance» **(engelsk)**. Mavic. Arkivert fra originalen 17. november 2011. Besøkt 15.07.2011.

Galleri
-------

* Mavic Axium nav.Mavic Axium nav.
* Mavic er offisiell sponsor av Tour de France, med egne følgebiler.Mavic er offisiell sponsor av Tour de France, med egne følgebiler.

Eksterne lenker
---------------

* Offisielt nettsted Rediger på Wikidata

* (en) Mavic – kategori av bilder, video eller lyd på Commons Rediger på Wikidata
Mawsonhavet ligger i AntarktisMawsonhavetMawsonhavetMawsonhavet (Antarktis)
**Mawsonhavet** er et randhav i Sørishavet sør for Indiahavet. Det strekker seg over 800 kilometer langs kysten av det antarktiske kontinentet, fra 95°45' øst til Cape Poinsett (113°12' øst) utenfor Australian Antarctic Territory. Havets sørlige utstrekning utgjøres av kanten mellom Shackleton isbrem og den kontinentale iskappen, mens den nordlige utstrekningen går omtrent langs kontinentalsokkelen. Havet har en utstrekning på 333 300 km², og mesteparten er dekket av isbremmen. Mawsonhavet har en gjennomsnittlig dybde på 200–500 meter og er på sitt dypeste lengst nord med ca. 1000 meter. Det er dekket nesten året rundt av sjøis og inneholder mange isfjell.

I forbindelse med Det internasjonale geofysiske år 1957/58 ble det opprettet to forskningsstasjoner ved kysten av Mawsonhavet. Den sovjetiske forskningsstasjonen Oasis var i drift fra 1956 til 1958. Stasjonen ble senere overtatt av Polen og omdøpt Dobrowolski. Den amerikanske Wilkes Station var i drift 1957–58, og deretter ytterligere noen år etter å ha blitt overtatt av Australia. I 1969 etablerte Australia Casey Station i nærheten av Wilkes Station, som hadde blitt begravd av snøen.

Havområdet ble definert og navngitt av sovjetiske forskere i 1962 og er oppkalt etter den australske polfareren Douglas Mawson. Navnet er ikke offisielt akseptert av australske eller amerikanske myndigheter.

Referanser
----------

1. 1 2 3 4 5  Mawson Sea *The Great Soviet Encyclopedia*, 3. utgave (1970-1979). Besøkt 1. september 2014
2. ↑  Mawson Sea SCAR *Composite Gazetteer of Antarctica* (Russland). Katalognr. 9185

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** SCAR

 |
Daft Punk
**Hi-NRG** (uttales «high energy») er musikksjanger som består av disco eller elektronisk dansemusikk i høyt oppdrevet tempo. Den har sitt opphav i USA og Storbritannia på slutten av 1970-årene.

Som musikksjanger er den karakterisert av hurtig tempo, stakkato hi-hat-rytmer (i rytmemønsteret «four-on-the-floor»), høy vokallyd med gjenklang og pulserende, oktave basslinjer (konvensjonell bassgitar innspilt på halv hastighet slik at den høres ut som den er en oktav høyere når den avspilles normalt). Den eldste tilknytningen til denne sjangeren var såkalt italo disco, og senere ble sjangeren vesentlig i utviklingen av techno og dessuten, om enn i mindre grad, for house music. Musikere som Daft Punk, Jus†ice eller Calvin Harris representerte kun en liten del av disse musikerne, som hovedsakelig kom fra en bakgrunn med house music og electro-funk.

Referanser
----------

1. 1 2   «Explore music...Genre: Hi-NRG». *Allmusic*.

Eksterne lenker
---------------

* Dance Music Report's Hi-NRG Top 200 of the 1980s
* Intervju med Hazell Dean om Hi-NRG, *Record Mirror*, august 1984]
**Gotlands län** er et län i Sverige. Det består av øya Gotland i Østersjøen, samt Fårö, Gotska Sandön og noen nærliggende mindre øyer. Gotland er Sveriges største øy, og det har vært bebyggelse og drevet handel her i årtusener. På grunn av dette, finnes det et stort antall fortidsminner på Gotland. Over 42 000 er i dag registrert. Årlig arrangeres det middelalderfestival i Visby. Länet består av kun en kommune; Gotland kommune.

Landskap
--------

Landskapet Gotland omfatter hele dagens Gotlands län.

Administrasjon
--------------

Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.

Historie
--------

Gotland var tidlig et handelssentrum, og har også fungert som tilholdssted for sjørøvere. I middelalderen oppsto det konflikt mellom innflyttede tyske kjøpmenn i Visby og bøndene rundt. Det førte til borgerkrig på Gotland som til slutt ble bilagt av den svenske kongen Magnus Ladulås i 1288. I 1361 ble øyen invadert av danskene. Først i 1645 ved freden i Brömsebro ble Gotland igjen svensk.

Tettsteder
----------

Havnen i Visby
* Fårösund
* Hemse
* Klintehamn
* Roma
* Slite
* Visby

Se også
-------

* Liste over landshøvdinger i Gotlands län

Referanser
----------

1. ↑   (på sv) *Folkmängd i riket, län och kommuner 31 mars 2023 och befolkningsförändringar 1 januari - 31 mars 2023*, Statistiska centralbyrån, 11. mai 2023, Wikidata Q118287328,

Kilder
------

* Statistiska centralbyrån 31. mars 2009

Eksterne lenker
---------------

* (sv) Offisielt nettsted Rediger på Wikidata

* (en) Gotland – kategori av bilder, video eller lyd på Commons Rediger på Wikidata

| * v
* d
* r
Sveriges len |
| --- |
|  | Blekinge **·** Dalarna **·** Gotland **·** Gävleborg **·** Halland **·** Jämtland **·** Jönköping **·** Kalmar **·** Kronoberg **·** Norrbotten **·** Skåne **·** Stockholm **·** Södermanland **·** Uppsala **·** Värmland **·** Västerbotten **·** Västernorrland **·** Västmanland **·** Västra Götaland **·** Örebro **·** Östergötland | Sveriges flagg |
| ISO 3166-2:SE |

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** LCCN **·** NKC **·** GeoNames **·** MusicBrainz
 |
**Shields Road undergrunnsstasjon** er en stasjon på Glasgows undergrunnsbane, i nærheten av Tradeston og Pollokshields. Dette er en av tre (tidligere fire) stasjoner med pendlerparkering.

Stasjonen ligger i et industriområde fra gjenoppbygginga etter andre verdenskrig, og isoleres fra områdene rundt av motorveien M8 og veier som går til Kingston Bridge. Det var 460 000 reisende på stasjonen mellom 31. mars 2004 og 31. mars 2005. De fleste av disse reisende var brukere av pendlerparkeringa, som i september 2006 ble utvidet til over 800 parkeringsplasser. Østsiden av parkeringsplassen er nærmere inngangen til West Street undergrunnsstasjon enn Shields Road.


| **Forrige stasjon** |   | Glasgows undergrunnsbane |   | **Neste stasjon**
 |
| --- | --- | --- | --- | --- |
| West Street |  | Ringlinje |  | Kinning Park |

Referanser
----------

1. 1 2  «Statistics & trends 2005» (PDF) **(engelsk)**. Strathclde Partnership for Transport. 2005. s. 44. Besøkt 10. august 2008.

|  |  |
| --- | --- |
| Oppslagsverk/autoritetsdata | GeoNames
 |
**Bloomsbury** er et område i distriktet Camden i det sentrale London, beliggende mellom Euston Road og Holborn. Det har navn etter William de Blemund, senere forvansket til Bloomsbury, som kjøpte området i 1201. Stedet ble utviklet av Russell-familien på 1600- og 1700-tallet til et fasjonabel boområde. Det er kjent for sine hageplasser, litterære forbindelser, og tallrike kultur-, utdannings-, og helseinstitusjoner. Bloomsbury Square ble lagt ut i 1660 av Thomas Wriothesley, og store deler av distriktet ble planlagt og bygd av James Burton.

Noen av de vakreste plasser og offentlige hager i London ligger i Bloomsbury, blant annet Russell Square, Bloomsbury Square, Gordon Square, Tavistock Square og Woburn Square. Blant viktige bygninger finner man British Museum, British Library og University of Londons hovedbygninger.

Området har gitt navn til Bloomsbury-gruppen, en gruppe kunstnere på begynnelsen av 1900-tallet.

Kollektivtransport
------------------

Undergrunnsstasjoner som betjener området er:

* Euston stasjon
* Euston Square undergrunnsstasjon
* Goodge Street undergrunnsstasjon
* King's Cross St. Pancras undergrunnsstasjon
* Russell Square undergrunnsstasjon
* Tottenham Court Road undergrunnsstasjon
* Warren Street undergrunnsstasjon

I tillegg ligger den nedlagte British Museum undergrunnsstasjon i Bloomsbury.

Under terrorangrepet mot London den 7. juli 2005 gikk flere bomber av i Bloomsbury.

Referanser
----------

1. ↑  *Guide to London Squares* Arkivert 12. oktober 2007 hos Wayback Machine. Gardenvisit
2. ↑   Weinreb, Ben; Hibbert, Christopher (1983): *The London Encyclopaedia*, Macmillan London Ltd
3. ↑   Burton's St. Leonards, J. Manwaring Baines F.S.A. Hastings Museum , 1956.

Eksterne lenker
---------------

* (en) Bloomsbury, London district – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** VIAF **·** LCCN **·** NKC **·** GeoNames **·** MusicBrainz
 |
**Hi Fly** er et flyselskap fra Portugal. Det driver med utleie av fly til andre og har ikke egne ruteflyginger. Hovedkontoret ligger i Lisboa og hovedbasen er Portela lufthavn utafor Lisboa. Hi Fly har et datterselskap på Malta, Hi Fly Malta, som er en del av samme merkevare.

Historie
--------

Selskapet blei oppretta i 2005 av Mirpuri Investments. Det samme eierselskapet dreiv tidligere dreiv Air Luxor. Hi Fly satsa på wet lease, det vil si utleie av fly med besetning til andre flyselskap, og på en flåte av breibruksfly.

Etter å ha fått driftstillatelse (air operator's certificate, AOC) fra portugisiske luftfartsmyndigheter i 2006, starta selskapet virksomheten i lufta med en Airbus A330. I 2007 fikk selskapet tillatelse til å fly i USA og Canada. I tillegg til flere Airbus A330, blei flyflåten utvida med Airbus A340-300 og Airbus A340-500. I 2018 skaffe Hi Fly Malta seg sin første Airbus A380. Denne Airbus 380en var tidligere i flåten til Singapore Airlines.

Hi Fly Malta fikk driftstillatelse i 2013.

I 2016 satte Hi Fly seg som mål å bli verdens første flyselskap som ikke bruker engangsplast. Året etter blei dette markert ved at fly blei dekorert med slagordet *Turn the tide on Plastic*. Hi Fly Maltas Airbus A380 blei i 2018 malt med slagordet *Save the Coral Reefs*, et anna miljømål støtta av Mirpuri Foundation.

Flyflåte
--------

I august 2018 hadde Hi Fly og Hi Fly Malta en flyflåte med én Airbus A321, fire Airbus A330, sju Airbus A340 og én Airbus A380.

* Airbus A330 uten logo eller dekor på Faro lufthavn.Airbus A330 uten logo eller dekor på Faro lufthavn.
* Hifly-maskin malt i fargene til Sporting Clube de Braga.Hifly-maskin malt i fargene til Sporting Clube de Braga.
* Airbus A330-200 fra Hi Fly med slagordet Turn the tide on Plastic på Vnukovo internasjonale lufthavn utafor Moskva.Airbus A330-200 fra Hi Fly med slagordet *Turn the tide on Plastic* på Vnukovo internasjonale lufthavn utafor Moskva.
* Airbus A340-500 fra Hi Fly malt i fargene til det nigerianske flyselskapet Arik Air.Airbus A340-500 fra Hi Fly malt i fargene til det nigerianske flyselskapet Arik Air.
* Airbus A340 med Hi Flys egen logo.Airbus A340 med Hi Flys egen logo.

Referanser
----------

1. 1 2 3 4 5 6  History & Activity Arkivert 1. august 2018 hos Wayback Machine. Hi Fly. Henta 1. august 2018.
2. ↑  Hi Fly CEO sees high demand for A380, Air Transport World, 19. juli 2018. Henta 1. august 2018.
3. ↑  Hi Fly unveils its new Airbus A380 in the special "Save the Coral Reefs" livery, World Airline News. Henta 1. august 2018.
4. ↑  Fleet Arkivert 7. august 2018 hos Wayback Machine. Hi Fly. Henta 1. august 2018.

Eksterne lenker
---------------

* (en) Hi Fly – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | VIAF
 |
**Mikhail Aleksandrovitsj Vrubel** (russisk: Михаил Александрович Врубель), (født 5. marsjul./ 17. mars 1856greg. i Omsk i Sibir i Russland, død 1. apriljul./ 14. april 1910greg. i St. Petersburg) var en russisk maler, billedhugger, keramiker og scenograf i stilartene symbolisme og jugend. Han var gift med operasangeren Nadezhda Zabela-Vrubel (1868–1913).

Liv og virke
------------

### Bakgrunn

Vrubel studerte først på universitetet i St. Petersburg og deretter fra 1880 til 1884 på St. Petersburgs kunstakademi. 

### Kunstner

Fra 1884 til 1889 bodde han i Kyiv hvor han på oppdrag fra det lokale presteskapet laget flere utkast til fresker i Volodymyrskatedralen. Utkastene ble forkastet ettersom de lå langt utenfor tradisjonell kirkekunst. På samme tid tok han som maler del i restaureringen og utfyllingen av freskene i Kyrillkirken.

I 1889 flyttet Vrubel til Moskva hvor han ble med i kunstnerkretsen rundt den russiske mesénen Mamontov. Han arbeidet også med teateroppsettinger og illustrerte dessuten Mikhail Lermontovs dikt og Leo Tolstojs verk *Anna Karenina*.

Vrubels stil kjennetegnes av en dramatisk intensitet i fargebruken og skarp penselføring. Verkene hans er preget av subjektive og mystiske forestillinger og allegorier. Særlig gjelder dette hans illustrasjoner til Mikhail Lermontovs dikt *Demonen*. Disse illustrasjonene, ladet med dyp pessimisme og uro, er hovedgrunnen til at han har blitt regnet som en forløper for symbolismen i russisk kunst.

Motivene til Vrubels verk sprang ut fra så vel russiske eventyr, tradisjoner og helteepos som fra klassisk, vestlig litteratur. Mer og mer søkte han sterke, psykologiske virkemidler for å gripe tak i tilskueren. 

På slutten av sitt liv fikk han et alvorlig psykisk sammenbrudd og ble innlagt på klinikk. Hans psykiske tilstand var en følge av komplikasjoner fordi han led av syfilis i tredje stadium.

Galleri
-------

* Svanen. Maleri av ektefellen Nadezhda Zabela-Vrubel (1900)Svanen. Maleri av ektefellen Nadezhda Zabela-Vrubel (1900)
* Spåkvinne (1895)Spåkvinne (1895)
* Fallen demon (1902)Fallen demon (1902)

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Store sovjetiske encyklopedi (1969–1978), avsnitt, vers eller paragraf Врубель Михаил Александрович, besøkt 28. september 2015[Hentet fra Wikidata]

Eksterne lenker
---------------

* Online biografi (engelsk)

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** CiNii **·** Discogs
 |
**Anne Haavie** (født 1809 i Enebakk, døpt **Anne Rebekka Holmsen**, død 1888 i Kristiania) var en norsk komponist, kjent for melodien til Aasmund Olavsson Vinjes dikt «Blåmann, Blåmann bukken min».

Melodien ble første gang trykt anonymt i *Melodier til Knutsens, Bentsens og Johnsons Børnesange* i 1870 og året etter i *Norske Visor aat Skulom* redigert av Ingvar Bøhn. Først i 1884 ble melodien trykt med opplysning om at Fru Anne Haavie var komponisten. Det var i *Folkesangboken* redigert av Jacob N. Kobberstad og Ole Koppang. Etter det har navnet fulgt melodien i sang- og visebøker, men ingen opplysninger om Anne Haavie var kjent.

Først i 2002 ble hun av Kristoffer Kruken identifisert som hustru til lærer Ole Haavie på Møllergata skole.

Kilder
------

* Kristoffer Kruken, Opphavskvinna til Blåmann, i *Dag og Tid* 9. november 2002, s. 16 og 17.
* Terje Aarset, *Den nynorske songskatten*, Bergen 2009, s. 14 -- 17.

Eksterne lenker
---------------

* (en) Anne Haavie på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz
 |
**Dyp vene** (engelsk: *deep vein*) er en betegnelse som brukes for å beskrive en vene som er dypt inne i kroppen. Den brukes til å skille dype vener fra vener som finnes nær kroppsoverflaten, også kjent som overfladiske vener.

Dype vener går nesten alltid ved siden av en arterie med samme navn (for eksempel ligger *vena femoralis* ved *arteria femoralis*). Sammen transporterer de mesteparten av blodet i kroppen. Okklusjon av en dyp vene kan være livstruende og forårsakes oftest av trombose. Okklusjon av en dyp vene ved trombose kalles *dyp venetrombose*.

Dype vener er de blodårene som befinner seg langt under huden, og det kan være vanskelig å komme frem til disse i tilfelle en operasjon.

Utvalgte dype vener med navn
----------------------------

* *Vena jugularis interna*

### Øvre lem

* *Venae brachiales*
* *Venae radiales*
* *Venae ulnares*

### Nedre lem

* *Vena femoralis* – noen ganger kalt *den overfladiske femoralvenen*, som er en kilde til forvirring.
* *Vena profunda femoris*
* *Vena poplitea*
* *Venae fibulares*
* *Venae tibiales anteriores*
* *Venae tibiales posteriores*

Se også
-------

* Dyp venetrombose
* Overfladiske vener